BMT bosh kotibi Pan Gi Munning bayonot berishicha, KXDRning yadro sinovlari jahon hamjamiyati duch kelayotgan jiddiy muammolardan biridir, deb xabar qilmoqda Associated Press agentligi. Bosh kotibning qayd etishicha, Shimoliy Koreyaning yadro qurolini qo‘llashi oqibatlari Suriya inqirozi va boshqa mojarolarning oqibatlaridan ham ayanchliroq bo‘lishi mumkin. «Men ular nima uchun o‘zlarini shunday tutayotganini tushuna olmayapman. Albatta, oddiy koreys fuqarosi hamda Bosh kotib sifatida bunday vaziyatdan judayam tashvishdaman», — degan Pan Gi Mun. KXDR 9 sentabr kun yadro sinovi o‘tkazgani xabar qilingan edi.